Document ID: 32006D0012

EUROOPA PARLAMENDI JA NÕUKOGU OTSUS,
17. november 2005,
Euroopa Liidu Solidaarsusfondi kasutuselevõtmise kohta vastavalt Euroopa Parlamendi, nõukogu ja komisjoni 7. novembri 2002. aasta institutsioonidevahelise kokkuleppe (Euroopa Liidu Solidaarsusfondi rahastamise kohta, millega täiendatakse 6. mai 1999. aasta institutsioonidevahelist kokkulepet eelarvemenetluse parandamise ja eelarvedistsipliini kohta) punktile 3
(2006/12/EÜ)
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Parlamendi, nõukogu ja komisjoni 7. novembri 2002. aasta institutsioonidevahelist kokkulepet Euroopa Liidu Solidaarsusfondi rahastamise kohta, millega täiendatakse 6. mai 1999. aasta institutsioonidevahelist kokkulepet eelarvemenetluse parandamise ja eelarvedistsipliini kohta, (1) eriti selle punkti 3,
võttes arvesse nõukogu 11. novembri 2002. aasta määrust (EÜ) nr 2012/2002 Euroopa Liidu Solidaarsusfondi loomise kohta, (2)
võttes arvesse komisjoni ettepanekut,
ning arvestades järgmist:
(1)
Euroopa Liit on loonud Euroopa Liidu Solidaarsusfondi (edaspidi “fond”), et näidata üles solidaarsust katastroofide tagajärjel kannatada saanud piirkondade elanikkonnaga.
(2)
Rootsi, Eesti, Läti ja Leedu esitasid pärast tormi põhjustatud katastroofi oma taotlused fondi kasutuselevõtmise kohta määruse (EÜ) nr 2012/2002 artiklis 4 sätestatud kümnenädalase tähtaja jooksul.
(3)
7. novembri 2002. aasta institutsioonidevahelise kokkuleppe alusel on võimalik kasutusele võtta fond, mille aastane ülemmäär on 1 miljard eurot.
(4)
8. jaanuari 2005. aasta tormi põhjustatud katastroof Rootsis, Eestis, Lätis ja Leedus vastab fondi kasutuselevõtmise kriteeriumitele,
ON TEINUD JÄRGMISE OTSUSE:
Artikkel 1
Euroopa Liidu 2005. aasta üldeelarvest võetakse fondi raames kasutusele 92 880 830 eurot kulukohustuste assigneeringutena.
Artikkel 2
Käesolev otsus avaldatakse Euroopa Liidu Teatajas.
Strasbourg, 17. november 2005

Labels: 18
15
5
20